Noruega forma part de l'Àrea Econòmica Europea i de l'Espai Schengen.
No és estat membre de la Unió Europea.
Tot ciutadà de la Unió Europea pot viatjar a Noruega fins a un màxim de 3 mesos sense registrar-se, i pot quedar-se fins a un màxim de 6 si està buscant feina.
En cas que el període d'estada superi els 3 mesos, és necessari registrar-se al Departament d'Estrangeria de la Policia ( Utlendingsdirektoratet ).
Aquest registre proporcionarà també un número personal d'identitat.
Per a més informació sobre com registrar-se i els documents necessaris, podeu consultar la pàgina del Departament d'Estrangeria i udi.no i Skatteetaten.
Hi ha diferents maneres de trobar allotjament a Noruega.
La més usual per a qui hi porta un temps és per mitjà de la xarxa social – a través de la feina, els amics i la família.
Els nou-vinguts trobareu que a les pàgines web de finn.no i hybel.no s'hi publiquen la major part d'ofertes d'habitatge, tant de lloguer com de compra i venda.
Els diaris locals com l' Aftenposten d'Oslo també publiquen ofertes en les seves versions en paper.
En cas de lloguer, s'acostuma a demanar un dipòsit de tres mesos de lloguer al principi, juntament amb el primer abonament mensual.
Hi ha municipis que posen a l'abast dels seus ciutadans ajudes per a cobrir la suma del dipòsit.
Les agències immobiliàries ofereixen tant servei de lloguer d'habitatges com de compra i venda.
Pel que fa als estudiants, les universitats acostumen a tenir residències que posen a l'abast dels seus alumnes.
Les ofertes es poden consultar directament amb l'associació d'estudiants ( studentsamskipnaden ) pertinent.
Trobareu més informació sobre com cercar allotjament a Noruega a lifeinnorway.net i nyinorge.no.
Tots els residents a Noruega tenen cobertura sanitària pública garantida per l'Esquema Nacional d'Assegurança ( Folketrygden ).
Els usuaris dels serveis mèdics estan subjectes a abonar un pagament inicial per les consultes, l'ús de serveis de laboratoris i radiografies.
La quantitat a pagar és una part del valor total del servei, essent el cost normalment d'un mínim d'entre 20 i 30 euros per visita mèdica.
Els medicaments es paguen en la seva totalitat.
El telèfon d'emergències mèdiques a Noruega és el 113.
En cas d'urgències, és important saber que només hi ha un hospital d'urgències centralitzat a Oslo, l' Oslo legevakt, localitzat a Storgata 40, 0182 Oslo.
Recomanem que sempre viatgeu amb la Targeta Sanitària Europea.
Trobareu més informació al respecte a legemiddelverket.no i studyinnorway.no.
Els dos primers són dues llengües noruegues intel·ligibles entre elles.
El bokmål és la més comú i el nynorsk es parla a les zones del nord-oest i del sud.
El govern noruec no subvenciona l'estudi de cap d'aquestes llengües, però hi ha acadèmies privades a tot el país.
Fokeuniversitetet ofereix cursos de noruec també.
A Noruega no hi ha cap comunitat catalana registrada oficialment amb la Generalitat de Catalunya.
Tanmateix, hi ha una comunitat associada a Catalans al Món.
Podeu accedir a la seva pàgina web fent click aquí.
Els nivells educatius a Noruega són els següents: kindergarten (fins els 6 anys), barneskolen (6–13 anys), ungdomsskolen (13–16 anys) i l'educació terciària.
L'educació obligatòria és dels 6 fins els 16 anys i és pública.
Per a cursar a Noruega un curs universitari, podeu contactar directament la universitat corresponent per a conèixer els requeriments demanats.
El període de sol·licituds acostuma a ser de desembre a març, tot i que depèn de cada institució.
Podeu trobar més informació al respecte a studyinnorway.no.
Per a més informació sobre el sistema educatiu noruec, podeu consultar utdanning.no.
Si busqueu feina a Noruega, podeu registrar-vos a la borsa del Ministeri de Treball i Benestar noruec ( nav.no ), on podreu també pujar-hi el vostre currículum.
A través de la mateixa pàgina, s'organitzen trobades d'ajuda dirigides a les persones que arriben a Noruega en busca de feina i on s'ofereix orientació en temes de sanitat, idioma i allotjament.
Pàgines web que podeu consultar per a trobar feina a Noruega són:
A la pàgina web oficial del govern noruec trobareu més informació sobre els drets i obligacions laborals dels treballadors procedents de la UE.
Podeu també consultar nokut.no i nav.no per a informació més general.